રણોત્સવ-2017માં નવેમ્બર મહિનાની પહેલી તારીખથી શરુ થઇને વીસમી ફેબ્રુઆરીએ પૂર્ણ થશે. રણોત્સવમાં જો ચાંદની એટલે કે ‘full moon’ ની મજા માણવી હોય તો 2, 3 અને 4 ડીસેમ્બર 2017 અને 1, 2 અને 3 જાન્યુઆરી 2018ના દિવસોએ જઈ શકાય અને ત્યારે સફેદ રણ પર પથરાતી ચાંદનીને માણી શકાય. રણોત્સવમાં અનેક આકર્ષણો છે જેથી નાના બાળકોથી માંડીને મોટા બધાને મજા આવે. આ આકર્ષણોમાં ઊંટ સવારી, ઊંટ ગાડી, ઘોડા ગાડી, કચ્છી વાનગીઓ તથા દેશ વિદેશની વાનગીઓ પીરસતી ફૂડ કોર્ટ, કચ્છી કળા તરીકે પ્રખ્યાત હાથ વણાટની વસ્તુઓ, અજરખ સ્ટોલ જેવી અનેક કચ્છની પ્રખ્યાત વસ્તુઓ મળે છે. આ ઉપરાંત બાળકો માટે ગેમ ઝોન પણ બનાવેલા હોય છે.